text: VB reddet
  10 oktober 2014 kl. 11.54
  Vejle Boldklubs redningsplan er lykkedes.
  VB har fået meget af sin gæld eftergivet, klubben har fået halvdelen af transferrettighederne tilbage, og nu har et flertal blandt klubbens aktionærer godkendt, at der indføres en bestemmende aktie-klasse, a-aktier, som går til folkene, der kom med penge til klubbens redning.
  Nu skal der holdes en generalforsamling, hvor klubben indstiller, at Klaus Eskildsen, Jens Henrik Eskildsen, Gert Eg, Ove Eichler, Henrik Henriksen, Tage Pedersen, Mogens Svendsen og den nuværende formand Lars Skou vælges.
  